તાજેતરમાં મ્યુનિ. સત્તાવાળાઓ દ્વારા મેટ્રો રેલવેના રૂટને નડતરરૂપ બે હજાર જેટલા લીલાંછમ વૃક્ષોને કાપી નાખવાની દિશામાં હિલચલ હાથ ધરાઇ છે. અગાઉ બીઆરટીએસ રૂટ માટે નડતરરૂપ અસંખ્ય વૃક્ષોનું નિકંદન કઢાયું હતું. આ તો જે તે પ્રોજેકટ માટે વૃક્ષોને મૂળ સમેત ઉખેડી નખાયા તેવાં વૃક્ષો છે. પરંતુ છેલ્લાં પાંચ વર્ષમાં ૮૭૧ ઘટાદાર વૃક્ષોનો ગેરકાયદે દાટ વળાયો હોવાનું મ્યુનિ. બાગ-બગીચા વિભાગ પાસેથી જાણવા મળ્યું છે. મ્યુનિ. બાગ-બગીચા વિભાગના ચોપડે છેલ્લાં પ વર્ષમાં ગેરકાયદે વૃક્ષછેદનના કુલ ર૦૩ કેસ નોંધાયા છે, જેમાં કોર્પોરેશને માંડ રૂ.૭.પ૭ લાખનો દંડ વસૂલ્યો છે. કોર્પોરેશનની જાણ બહાર અસંખ્ય વૃક્ષોનું નિકંદન કાઢી નખાયું હોવાનો એકરાર તંત્ર કરે છે.